Document ID: 32008R1029

UREDBA KOMISIJE (ES) št. 1029/2008
z dne 20. oktobra 2008
o spremembi Uredbe (ES) št. 882/2004 Evropskega parlamenta in Sveta za posodobitev sklicevanja na nekatere evropske standarde
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 64(2) Uredbe,
ob upoštevanju naslednjega:
(1)
Uredba (ES) št. 882/2004 Evropskega parlamenta in Sveta vzpostavlja usklajen okvir splošnih pravil za organizacijo uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali.
(2)
V skladu s členom 12 Uredbe (ES) št. 882/2004 pristojni organ določi laboratorije, ki lahko opravljajo analizo vzorcev, odvzetih med uradnim nadzorom. Navedeni laboratoriji morajo biti akreditirani v skladu z nekaterimi evropskimi standardi.
(3)
Evropski odbor za standardizacijo (CEN) je razvil evropske standarde (standardi EN), ki so ustrezni za namene Uredbe (ES) št. 882/2004 ter zlasti za akreditacijo laboratorijev.
(4)
CEN je nadomestil evropska standarda EN 45002 o „Splošnih merilih za ocenjevanje preskuševalnih laboratorijev“ in EN 45003 o „Sistemu akreditacije preskuševalnih in umerjevalnih laboratorijev - Splošne zahteve za delovanje in priznanje“ s standardom EN ISO/IEC 17011 o „Splošnih zahtevah za akreditacijske organe, ki akreditirajo organe za ugotavljanje skladnosti“. Zato je primerno posodobiti sklicevanje na navedena evropska standarda v členu 12 Uredbe (ES) št. 882/2004.
(5)
Uredbo (ES) št. 882/2004 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Člen 12 se spremeni:
1.
Člen 12(2)(b) Uredbe (ES) št. 882/2004 se nadomesti z naslednjim:
„(b)
EN ISO/IEC 17011 o ‚Splošnih zahtevah za akreditacijske organe, ki akreditirajo organe za ugotavljanje skladnosti‘,“
2.
Člen 12(2)(c) se črta.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. oktobra 2008

Labels: 7
17
0
6